Santo Tomé

eta|maldekstre|250ra|Santo Tomé en la provinco.

Santo Tomé estas urbo kaj municipo de la Aŭtonoma Komunumo Andaluzio, en la provinco Ĥaeno, sude de Hispanio.

La areo de la municipo estas 73,42 km2 kie loĝas 2 139 geloĝantoj (2019), do loĝdenso estas 30,07 loĝ./km2.

 Geografio 
Santo Tomé situas sur la nordo de la komarko Sierra de Cazorla en la sudoriento de la provinco, lime kun Cazorla, Chilluévar kaj La Iruela en la komarko, kaj kun Torreperogil, Villacarrillo kaj Santiago-Pontones. Estas sur 668 m de altitudo, en tipa pejzaĝo de olivarbaroj kaj de montaroj de la provinco Ĥaeno.

Preskaŭ la tuto de la municipo formas parton de la Natura Parko de las Sierras de Cazorla, Segura y Las Villas. Ties teritorio estas ĉefe agrikultura kaj dependa de la olivarboj.

 Ekonomio 
Municipo esence agrikultura, ties ĉefa enspezofonto devenas ĉefe de la olivarbaro, produktante altkvalitan olivoleon, kies devena nomigo estas Sierra de Cazorla. Duarange alia parto de la enspezoj devenaj de la agrikulturo venas de cerealoj kaj legomoj, pro la privilegia loko de la fekundaj valoj de la riveroj Gvadalkiviro kaj Cerezuelo. Same, la kultivo de asparagoj oftiĝis en la valo de la Gvadalkiviro.

Krome la rura turismo profitas de planoj por plinovigo de kampardomoj kaj tipaj domoj kaj de la naturaj pejzaĝoj de la montaro de Cazorla.

 Historio 
eta|maldekstre|250ra
220ra|eta|maldekstre|Placo de Hispanio, en la centro de Santo Tomé.
Aperis restoj de Neolitiko (ceramiko, ŝtonaj iloj), de la Kuprepoko (Montiel), kaj de romianoj (vilaoj de Las Graveras, tomboŝtonoj).

Dum la Dua Punika milito okazis en tiu teritorio la batalo de Baecula, venkita de la romia generalo Skipio kontraŭ la kartagano Asdrubal Barka, post kio la hegemonio de kartaganoj en la areo pasis al romianoj. Oni konservis tomboŝtonojn ankaŭ de visigotoj.

En la islama epoko estis kampardomoj kun protekto kaj gvato-turo kiu estis transformita de la konkerintaj kristanoj en sonorilturo. Santo Tomé formis parton de la senjorlando "Adelantamiento de Cazorla", de la arkiepiskopo de Toledo, kun aliaj setlejoj de la komarko. En 1438 la arkiepiskopo rajtigis la fondon de la urbon al Pero Díaz de Toledo.

 Vidu ankaŭ 
 Listo de municipoj de provinco Ĥaeno

 Eksteraj ligiloj 

 Kultura heredo de Hinojares en la Guía Digital del Patrimonio Cultural de Andalucía. Instituto Andaluz del Patrimonio Histórico